Ła Tore de Piza, nota anca come "tore pendente" par via de ła so inclinasion, la ze un çèłebre monumento de ła sità de Piza, in Toscana, situà inte ła Piasa dei Miràcołi e costruia tra el 1173 e el 1350 La xe considerà uno dei monumenti sìnboło de l'Itałia. La tore de Piza, la cui costrusion ze scumisià inte el 1173, ze stà forse projetà da Diotisalvi, che el zera drio costruire anca el Batistero. Durante la costrusion del terso piano, la tore la ga scumisià a inclinarse par via del teren argiłozo su cui ła se pogiava. La costrusion la ze durà cuazi 180 ani. Inte el XIX sècoło i ga catà ‘na pocia ‘nte łe fondamenta. La tore la ze alta 56 metri e la se conpone de 8 piani. Rento de ła tore se cata 7 canpane : la pì granda la peza 3630 kg.